Fantastic beasts and where to find them (libro)

Fantastic Beasts and Where to Find Them ("Bestias Phantastic e Ubi Trovar Los"), per J. K. Rowling, es un curte libro supplementari al serie Harry Potter.


 Bestias Phantastic es in le forma de un del libros scholar de Harry Potter, scripte per le mago Newt Scamander, le major parte de qual es un lista alphabetic de animales magic. Alcunos son del mythologia e folklore ancian e medieval como le basilisco, le centauro, le dracon, le grypho, le sphinx, e le unicorno. Alteres son le creationes del imagination de Rowling como le crup, le knarl, le kneazle, e le snidget.

Le film del mesme titulo es inspirate per le libro ma ha un intriga independente, le aventuras de Newt Scamander in le citate de Nove York in 1926.